Dental Crowns Wood Ridge, NJ
Gay cosmetic dentist Wood Ridge NJ
caps on teeth Wood Ridge NJ
capped teeth Columbus
porcelain crown in Wood Ridge 07075
tooth crown pain Alexandria
teeth crown Oakhurst Die swemmer Cameron van der Burgh het in 2010 by die Statebondspele Suid-Afrikaners se harte aangegryp. Nie net oor die twee goue medaljes wat hy in die 50 m- en 100 m-borsslag losgeswem het nie, maar ook oor die woorde “Ke nako” wat met ’n swart pen op sy handpalms geskryf was. Toe hy sy medalje op die podium ontvang, het hy sy hande triomfantelik gelig met die woorde duidelik sigbaar: “Die tyd is hier!”
Cameron was op skool ’n veelsydige sportman wat in atletiek, krieket en sokker uitgeblink het en hom eers op 16 werklik op swem toegelê het. Hy is ook die eerste Suid-Afrikaanse swemmer wat plaaslik afgerig is en daarin kon slaag om ’n wêreldrekord op te stel – dit boonop op ’n jeugdige twintig jaar. Vir hom was Ryk Neethling ’n rolmodel, en hy waardeer die ambassadeurswerk wat mense soos Ryk en Roland Schoeman vir Suid-Afrikaanse swem gedoen het. Danksy die groep swemmers was daar skielik meer borgskappe vir swemmers beskikbaar.
Die 2012 Olimpiese Spele was die tweede waaraan Cameron deelgeneem het. Ons kyk terug na sy voorbereiding vir daai Spele:
“Ek dink hierdie gaan die Spele van my lewe wees en dis waar die kaf van die koring geskei word. Al was ek teleurgesteld met my vertoning in Beijing, was dit ’n wonderlike ondervinding en Londen gaan anders wees. Hierdie keer weet ek presies wat om te verwag. Ek is op die oomblik baie gelukkig met my prestasie in die swembad, ek dink al die harde werk wat ons die afgelope paar jaar gedoen het, is besig om vrugte af te werp. Ek dink die swemmer wat dit gaan regkry om koel en kalm te bly, en op die presiese oomblik die regte ding te doen, is die een wat met die medalje sal huis toe gaan.”
Cameron het baie waardering vir sy mense wat hom al die jare ondersteun het. Veral sy ma, Beverley, wat al die rondrywerk moes doen, verdien beslis ’n groot dankie, sê hy. Sy was ook die een wat altyd nagelees het en seker gemaak het hy kry die regte voeding.
Hy sê swem verg baie harde werk, toewyding, vasbyt en ure alleen in die swembad. Maar, sê hy laggend, dit is nie so ’n slegte plek om te wees nie. Hy is ook ’n finansiële beplanner, maar vanjaar het hy so ’n bietjie afgevat en net op sy swemloopbaan gekonsentreer. Ná die Spele sal hy kyk hoe hy in die swembad gevaar het, en dan sal hy oor die toekoms besluit.
“’n Mens leer gewoonlik net uit jou foute, jy leer nie wanneer jy alles regkry nie.”
Wanneer ek misluk, besluit ek altyd ek sal die mense verkeerd bewys. Dan pas ek aan en sorg dat dit nie weer gebeur nie. Dit is daardie veggees wat ’n mens motiveer om harder te werk en so te keer dat jy weer dieselfde foute begaan.”
“’n Olimpiese medalje is elke jong sportster se droom. Sonder daardie droom sal jy nooit iets bereik nie, want dit motiveer jou om hard te werk. Sommige mense se drome word waar, ander s’n nie. Ek is gelukkig dat my droom om aan die Olimpiese Spele deel te neem waar geword het.”
*Cameron het by die 2012 Olimpiese Spele in Londen die wêreldrekord in die 100 m-vryslag gebreek in ’n tyd van 58.46 sekondes.